ΠΑΤΡΑ, 8 Μαρτίου 2022

# Α Ν Α Κ Ο Ι Ν Ω Σ Η

## ΘΕΜΑ : ΠΑΝΤΡΑΠΕΖΙΚΗ ΑΙΜΟΔΟΣΙΑ ΣΤΗΝ ΠΑΤΡΑ, 15 ΜΑΡΤΙΟΥ 2022

Συνάδελφοι,

Η αιμοδοσία στο χώρο των Τραπεζών με τα ιδιαίτερα υψηλά ποσοστά συμμετοχής, έχει καθιερωθεί πλέον στη συνείδηση, τόσο των ιδίων των αιμοδοτών, όσο και του ευρύτερου κοινωνικού συνόλου.

* Ο συνάδελφος εθελοντής αιμοδότης,αλτρουιστής στη συνείδηση και ελεύθερος στη σκέψη, έχει ενστερνισθεί την ιδέα της εθελοντικής προσφοράς αίματος σαν έκφραση πανανθρώπινης αλληλεγγύης.
* Αναγνωρίζει την κοινωνική συμβολή του σαν τρόπο ζωής, προσφέρει συνειδητά και αυθόρμητα για το γνωστό και άγνωστο «πάσχοντα συνάνθρωπό του».
* Μέσα από την εθελοντική αιμοδοσία φθάνει κανείς στον πιο ψηλό βαθμό κοινωνικής συμμετοχής. Το ατομικό και το συλλογικό στοιχείο συμφιλιώνονται αρμονικά, όπως επίσης η κοινωνική συνείδηση και υπευθυνότητα με την προσωπική ηθική δικαίωση και ικανοποίηση.

Συνάδελφοι,

**Στις 15 Μαρτίου** πραγματοποιείται η πρώτη, μέσα στο **2022**, εθελοντική αιμοδοσία, αυτή τη φορά σε συνεργασία με την **ΙΕΡΑ ΜΗΤΡΟΠΟΛΗ ΠΑΤΡΩΝ**, στο παρεκκλήσι του **Ι.Ν. ΠΑΝΤΑΝΑΣΣΗΣ**, στη μνήμη του συναδέλφου **ΒΑΣΙΛΗ Γ. ΤΖΟΛΑ**. Θα γίνει όπως πάντα με την οργάνωση της Λέσχης Τραπεζικών Πάτρας και τη συνεργασία του Περιφερειακού Γενικού Κρατικού Νοσοκομείου Πατρών «Ο ΑΓΙΟΣ ΑΝΔΡΕΑΣ», την παραπάνω ημερομηνία, **από 09:00 μέχρι 13:00 και από 19:00 μέχρι 21:00**.

Η προσφορά αίματος των συναδέλφων αιμοδοτών μας θα δώσει για μία ακόμη φορά το στίγμα της κοινωνικής ευαισθησίας και αλληλεγγύης των εργαζομένων στο χώρο μας και θα αμβλύνει σημαντικά το μεγάλο πρόβλημα της έλλειψης αίματος στον τόπο μας.

### ΚΕΝΤΡΙΚΗ ΣΥΝΤΟΝΙΣΤΙΚΗ ΕΠΙΤΡΟΠΗ

# ΠΑΝΤΡΑΠΕΖΙΚΩΝ ΑΙΜΟΔΟΣΙΩΝ